2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ 01.1.1-CPVA-V-701 priemonės „Mokslinių tyrimų, eksperimentinės plėtros ir inovacijų infrastruktūros plėtra ir integracija į europines infrastruktūras“ projektų finansavimo sąlygų aprašo Nr. 3 (toliau – PFSA) projekto pastabų derinimo lentelė

|  |  |  |  |  |  |
| --- | --- | --- | --- | --- | --- |
| **Pastabos teikėjas** | **Eil. Nr.** | **PFSA nuostatos, kurioms teikiama pastaba** | **Komentarai/pasiūlymai** | **ŠMM pozicija** | **ŠMM argumentai** |
| **Vilniaus universitetas** | 1. | Projektų atrankos kriterijus - kuriama MTEPI infrastruktūra | Neaiški atskyrimo metodika, kiekvienu atveju bus subjektyvi.  Turi būti formuluojami aiškūs ir pamatuojami kriterijai,  MTEP veikloje labai sudėtinga įvertinti infrastruktūros įtaką MTEP veiklos srautams, nes įvairiais atvejais iš projekto įsigyta įranga komplektuojama su jau turima, įsigyta iš savo lėšų ar kitų finansavimo šaltinių infrastruktūra. Taip pat MTEP veikloje labai svarbūs žmogiškieji intelektiniai ištekliai, kompetencija.  Taigi, labai aiškiai priskirti prie konkretaus projekto srautus galima tik teoriškai, o pamatuoti ir įvertinti tiksliai galima tik naudojant Frascati rekomendacijas. Priešingu atveju gali kilti nesusipratimų, bandant įvertinti mokslinės veiklos apimtį dar naujai sugalvotu metodu.Jeigu iš tiesų tokį atskyrima yra būtina atlikti, siūlome žemiau tekste esančią formuluotę: kuriama MTEPI infrastruktūra. Vertinama, ar projekte ne mažiau nei 80 proc. naujai kuriamos infrastruktūros bus naudojama MTEPI veiklai vykdyti. MTEPI infrastruktūrai skiriama investicijų dalis (proc.) gali būti apskaičiuojama vienu iš žemiau išvardytų būdų arba naudojant jų kombinaciją:  1)Kai kuriama infrastruktūra ar jos dalis gali būti pilnai priskirta prie MTEPI infrastruktūros (pvz. visas pastatas, jo korpusas, aukštas ar atskira patalpa), naudojamos išskirtinai MTEPI veikloms, investicijos į šios infrastruktūros kūrimą galėtų būti pilnai finansuojamos pagal VP1.1.investicinį prioritetą.  2)Jei kuriamai infrastruktūra ar jos dalis negali būti pilnai priskirta MTEPI, t.y. bus naudojama ne tik MTEPI veikloms, turi būti apskaičiuota, kokiu procentu/proporcija ji bus naudojama MTEPI veikloms. Tai gali būti apskaičiuojama (pagal Frascati rekomendacijas) vertinant:   * DU išlaidas (įvertinant mokslinio personalo skaičių, lyginant su bendru personalo skaičiumi) * Kitas išlaidas (medžiagų, įrangos, išlaikymo kaštus MTEPI veikloms, skaičiuojant faktinį infrastruktūros naudojimo MTEPI veikloms laiką) | **Neatsižvelgta** | Stebėsenos komitete patvirtintas atrankos kriterijus ,,Kuriama MTEPI infrastruktūra“ yra skirtas įvertinti ar projekto metu kuriama MTEPI infrastruktūra (studijoms naudojamos infrastruktūros dalis negali būti didesnė nei 20 proc. projekto tinkamų finansuoti išlaidų), todėl ir kriterijaus detalizavimas turi būti aiškus, suprantamas ir aiškiai įvertinamas ir negali iškreipti kriterijaus esmės, todėl buvo pasirinkta aiški šio kriterijaus detalizavimo formuluotė: ,,MTEPI infrastruktūros dalis (proc.) nustatoma, vadovaujantis iki paraiškos pateikimo įgyvendinančiajai institucijai parengto naujai kuriamos infrastruktūros techninio projekto duomenimis, vertinant MTEPI infrastruktūrai priskiriamų patalpų plotą bendrame naujai kuriamos infrastruktūros plote“. |
| **Vilniaus universitetas** | 2. | Projektų atrankos kriterijus - užtikrinamas sukurtos MTEPI infrastruktūros įveiklinimas. Vertinama, ar projekto metu sukūrus MTEPI infrastruktūrą, bus pakankamas tyrėjų, skaičius, kuris užtikrintų optimalų MTEPI infrastruktūros veikimą. | Neaiški sąvoka „pakankamas“  Siūloma šį punktą tikslinti arba iš viso šalinti punktą | Neatsižvelgta | Projektų atrankos kriterijaus vertinimo aspektas yra patvirtintas Stebėsenos komitete ir jo keisti negalima. |
| **Vilniaus universitetas** | 3 | Projektų atrankos kriterijus - kuriama infrastruktūra atitinka ūkio poreikius. Vertinama, ar įgyvendinus projektą ne mažiau kaip 10 proc. pareiškėjo vykdomos MTEPI veiklos bus skirta verslo užsakymams vykdyti, o 3 metais po projekto įgyvendinimo ne mažiau kaip 20 proc. pareiškėjo vykdomos MTEPI veiklos bus skirta verslo užsakymams vykdyti. | Tik baigus įgyvendinti projektą neįmanoma pasiekti 10 proc. rodiklį, nes sukurta infrastruktūra realiai pradės generuoti pajamas tik po tam tikro laikotarpio pabaigus projektą. Šis rodiklis iš viso yra labai sunkiai pasiekiamas Siūloma įrašyti: Vertinama, ar po 3 metų įgyvendinus projektą ne mažiau kaip 1,5 proc..... o 5 metais po projekto įgyvendinimo ne mažiau kaip 3 proc..... Šis rodiklis yra demotyvuojantis gauti pajamas iš tarptautinių mokslinių projektų vykdymo bei vykdyti LR finansuojamus mokslinius projektus. Padidėjus šių projektų gaunamoms pajamoms, kad būtų pasiektas nurodytas rodiklis turi atitinkamai padidėti ir iš verslo gaunamos pajamos, o tai gali būti sunkiai įgyvendinama. Šis kriterijus įtakoja institucijos veiklas, kurios nesusijusios su projekto įgyvendinimu. Šis reikalavimas lemia, kad, negali būti didinami biudžeto asignavimai, studentų priėmimas, nacionalinių ar tarptautinių projektų vykdymo apimtys , nes tokiu atveju verslo užsakomųjų darbų apimtys santykinai mažės.  Neaiški apskaitos apimtis. Rodiklis negali apimti vos pareiškėjo vykdomos MTEPI veiklos. Siūloma įrašyti: projekto įgyvendinimo eigoje sukurtoje infrastruktūroje vykdomos MTEP veiklos. | Neatsižvelgta | Projektų atrankos kriterijaus vertinimo aspektas yra patvirtintas Stebėsenos komitete ir jo keisti negalima. |
| **Vilniaus universitetas** | 4 | Projekto parengtumo reikalavimas. Jei statinys ar žemės sklypas yra naudojamas pagal panaudos / nuomos sutartį, pareiškėjas turi turėti panaudos davėjo / nuomotojo raštišką sutikimą vykdyti projekto veiklas. | Šią dalį siūlome išbraukti, nes, kaip parodė praktika, pakanka, kad sklypo panaudos sutartyje būtų numatyta galimybė tame sklype statyti statinius. Taip pat toks reikalavimas neturi būti taikomas, jeigu su paraiška pateikiamas techninis projektas, nes tokiu atveju visi suderinimai su visomis tarnybomis jau yra gauti. | Neatsižvelgta | Privaloma PFSA nuostata |
| **Vilniaus universitetas** | 5 | Didžiausia projektui galima skirti finansavimo lėšų suma yra 11 585 000,00 Eur (vienuolika milijonų penki šimtai aštuoniasdešimt penki tūkstančiai eurų 00 ct. | Jeigu 29 punkte numatyta 100 proc. projekto veiklų finansavimo galimybė, šiame punkte turi būti įrašyta visa max. galima projekto vertė, t.y. 25 000 tūkst Eur. | Neatsižvelgta | Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumanios specializacijos) krypčių ir jų prioritetų įgyvendinimo programos įgyvendinimo Lietuvos Respublikos švietimo ir mokslo ministerijos valdymo srityje bendrajame veiksmų plane nurodyta didžiausia projektui galima skirti ES finansavimo lėšų suma yra 11 584 500,00 Eur (vienuolika milijonų penki šimtai aštuoniasdešimt keturi tūkstančiai penki šimtai eurų 00 ct.) |

\_\_\_\_\_\_\_\_\_\_\_\_\_\_\_\_\_\_\_\_\_\_